Eelnõu 17.07.2025

Esitaja: vallavalitsus

Ettekandja: haridus- ja noorsoospetsialist

Eda Tarend



**KANEPI VALLAVOLIKOGU**

**MÄÄRUS**

Kanepi 17.07.2025 nr 1-2/

**Kanepi Lasteaia põhimääruse muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 34 ja

alusharidusseaduse § 16 lg 2 alusel.

**§ 1. Kanepi Lasteaia põhimääruse muutmine**

Kanepi Vallavolikogu 17.04.2018 määruses nr 19 „Kanepi Lasteaia põhimäärus“ tehakse järgmised muudatused:

1) määruse preambulat muudetakse ja asendatakse sõnastus „koolieelse lasteasutuse seaduse § 9 lõike 3“ sõnastusega „alusharidusseaduse § 16 lõike 2“;

2) § 2 lõiget 3 muudetakse ja asendatakse sõnastus „koolieelse lasteasutuse seadusest“ sõnastusega „alusharidusseadusest“;

3) § 3 lõiget 2 muudetakse ja asendatakse sõnastus „pedagoogilisele nõukogule“ sõnastusega „direktorile“;

4) § 4 lõiget 1 muudetakse ja asendatakse sõnastusega: „ Lasteaia teeninduspiirkonnaks on Kanepi vald. Lasteaia koha taotlemine, laste vastuvõtt ja nende väljaarvamine lasteaiast toimub vallavalitsuse poolt kehtestatud tingimustel ja korras. Vabade kohtade olemasolul võetakse lasteaeda lapsi ka väljastpoolt teeninduspiirkonda.“;

5) § 4 lõige 2 tunnistatakse kehtetuks;

6) § 8 lõiget 1 muudetakse ja sõnastatakse järgmiselt: „ (1) Lasteaias on lastehoiu- ja lasteaiarühmad.“;

7) § 8 lõiget 2 muudetakse ja sõnastatakse järgmiselt: „(2) Rühmad moodustab ja kinnitab lasteaia direktor. Liitrühma moodustab direktor vastavalt vajadusele.“;

8) § 8 täiendatakse lõikega 21 järgmises sõnastuses: „(21) Rühma piirarvu suurendamise otsustab vallavalitsus direktori ettepanekul ning arvestades hoolekogu arvamust.“;

9) § 8 lõiget 3 muudetakse ja sõnastatakse järgmiselt: „(3)Väiksema rühma, kus on tõhustatud tuge või erituge saav laps, moodustab direktor vastavalt vajadusele.“;

10) § 9 lõikes 1 asendatakse sõnastus „koolieelse lasteasutuse“ sõnastusega „alushariduse“;

11) § 9 lõikes 2 jäetakse ära sõnastus „pedagoogilise nõukogu ettepanekul“;

12) § 10 lõikes 1 asendatakse sõnastus „pedagoogilise nõukoguga“ sõnastusega „õppe- ja kasvatustegevusega seotud töötajatega“;

13) § 10 lõikes 3 asendatakse sõnastus „vallavolikogu“ sõnastusega „vallavalitsus“;

14) § 14 lõiget 2 täiendatakse punktiga 6 järgmises sõnastuses: „6) teavitama direktorit lasteaiakohast loobumisest ja andmete muutumisest.“;

15) § 15 lõiget 1 muudetakse ja sõnastatakse järgmiselt: „Lasteaia õppe- ja kasvatustegevusega seotud töötajad on rühmaõpetaja, muusikaõpetaja ja liikumisõpetaja (edaspidi koos õpetaja), direktor, õppejuht, abiõpetaja ja tugispetsialistid. Vallavalitsus võib lasteaia töö korraldamiseks luua täiendavaid ametikohti.“;

16) § 16 lõigetes 1 ja 2 asendatakse sõnastus „pedagoogid“ sõnastusega „õppe- ja kasvatustegevusega seotud töötajad“;

17) § 16 lõiget 6 muudetakse ja sõnastatakse järgmiselt: „Õpetajate ning teiste õppe- ja kasvatusalal töötavate isikute ametikohtade täitmiseks korraldab direktor avaliku konkursi.“;

18) § 17 lõikes 2 ja lõike 4 punktis 3 asendatakse sõnastus „pedagoogilise nõukogu“ sõnastusega „õppe- ja kasvatustegevusega seotud töötajate“;

19) § 18 tunnistatakse kehtetuks.

**§ 2. Määruse rakendamine**

Määrus jõustub 01.09.2025.

Piret Rammul

volikogu esimees

**SELETUSKIRI**

Kanepi Vallavolikogu määruse eelnõule

**Kanepi Lasteaia põhimääruse muutmine**

**1. Eelnõu õiguslik alus**

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel, mille kohaselt kuulub volikogu ainupädevusse toetuste andmise ja valla või linna eelarvest finantseeritavate teenuste osutamise korra kehtestamine ning alusharidusseaduse § 47 lõike 3 alusel, mille kohaselt kehtestab kohaliku omavalitsuse üksus eralastehoiu ja -lasteaia toetamise tingimused ja korra.

**2. Eelnõu eesmärk, algatamise vajadus, sisu kirjeldus**

01.09.2025 jõustub alusharidusseadus, kehtetuks muutub koolieelse lasteasutuse seadus. Käesoleva eelnõuga viiakse Kanepi Vallavolikogu määrus „Kanepi Lasteaia põhimäärus“ kooskõlla alusharidusseadusega. Määruse aluspõhimõtteid ei muudeta.

**3. Eelnõu mõju valla eelarvele**

Määruse rakendamisega ei kaasne täiendavaid kulusid valla eelarvele.

**4. Määruse jõustumine**

Määrus jõustub kolmandal päeval peale Riigi Teatajas avaldamist.

**5. Eelnõu kooskõlastajad**

|  |  |  |
| --- | --- | --- |
| **Eelnõu kooskõlastaja:** | **Seisukoht ja põhjendus, ettepanekud:** | **Kuupäev:** |
| Haridus- ja noorsookomisjon | Kooskõlastatud ja suunatud volikogu istungile | 25.06.2025 |
| Kanepi Vallavalitsus | Kooskõlastatud ja suunatud volikogu istungile | 01.07.2025 |

Eelnõu koostas:

Katrin Slungin

vallasekretär